Marcus Tullius Cicero
Vide etiam paginam discretivam: Cicero (discretiva). Marcus Tullius Cicero Res apud Vicidata repertae: Nativitas: 3 Ianuarii 106 a.C.n.; Arpinum Obitus: 7 Decembris 43 a.C.n.; Formiae Patria: Roma antiqua Familia Genitores: Marcus Tullius Cicero; Helvia Coniunx: Terentia, Publilia Proles: Marcus Tullius Cicero, Tullia Familia: Tullii Cicerones Marcus Tullius Cicero (natus 3 Ianuarii 106 a.C.n.; mortuus 7 Decembris 43) fuit orator, philosophus, poeta, rhetor, vir rei publicae peritissimus, qui idem excellentissimus scriptor, peritus illius clari sermonis, aestimari solet. Qui primus in gente Tullia Cicero appellatus est, cognomen traxisse dicitur a ciceribus, quod eius leguminis ferendi rationem optime calleret. Alii ab habitu faciei eum ita cognominatum putant, vel quod maculis ciceri similibus aspersus esset, vel quod in extrema nasi parte tuberculum figura ciceris habuerit.